Αθηνά Παπαφωτίου

Η Αθηνά Παπαφωτίου (23 Αυγούστου 1989, Αθήνα ) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Παναθηναϊκού στο Πρωτάθλημα Βόλεϊ Λιγκ της Ελλάδας στη θέση της πασαδόρου.

 Γεννήθηκε και μεγάλωσε στην Αθήνα. Ο πατέρας της Σπύρος ήταν πολιτικός μηχανικός και η μητέρα της Μαρία είναι οικονομολόγος, υπάλληλος του Υπουργείου Οικονομίας. Από μικρή είχε έφεση στον αθλητισμό και πολύ καλές αθλητικές επιδόσεις. Υπήρξε υπότροφος με πλήρη μαθητική/αθλητική υποτροφία της Σχολής Μωραΐτη και αποφοίτησε από το Παιδαγωγικό Τμήμα Δημοτικής Εκπαίδευσης του Εθνικού Καποδιστριακού Πανεπιστημίου Αθηνών. Είναι κάτοχος MBA από το Ανοικτό Πανεπιστήμιο Κύπρου και του Μεταπτυχιακού Προγράμματος «Παγκόσμια Υγεία - Ιατρική των Καταστροφών» της Ιατρικής Σχολής Αθηνών. Η Παπαφωτίου έχει αναπτύξει πλούσια κοινωνική δραστηριότητα, ως δημιουργός του Ανθρωπιστικού Προγράμματος «Thriboo», με εθελοντικές δράσεις προώθησης εναλλακτικών μέσων εκπαίδευσης μέσω του αθλητισμού σε αναπτυσσόμενες περιοχές, όπως η Ζανζιβάρη. Η Αθηνά Παπαφωτίου ξεκίνησε την καριέρα της το 1998 στον Ηλυσιακός, στον οποίο παρέμεινε μέχρι το 2008, οπότε μετακινήθηκε για μία χρονιά στον Α.Ο. Αγίας Παρασκευής. Την περίοδο 2009-10 αγωνίστηκε για πρώτη φορά στην Α1 με τη φανέλα του Πανιωνίου και το 2010 έκανε το μεγάλο άλμα στην καριέρα της με τη μεταγραφή της στον Παναθηναϊκό, με τον οποίο στέφθηκε πρωταθλήτρια Ελλάδος την περίοδο 2010-11.Το 2011 υπέγραψε στην ΑΕΚ, με την οποία κατέκτησε το πρωτάθλημα Ελλάδας την περίοδο 2011-12. Το 2014 αποφάσισε να δοκιμάσει τις δυνάμεις της στο εξωτερικό και πήρε μεταγραφή για τη γερμανική Αλιάντς Στουτγκάρδης, με την οποία κατέκτησε το κύπελλο Γερμανίας το 2015. Την επόμενη περίοδο μετακινήθηκε στην ισχυρή γαλλική Βόλεϊ Μυλούζ, με την οποία κατέκτησε το πρωτάθλημα Γαλλίας την περίοδο 2016-17. Λόγω των εξαιρετικών της εμφανίσεων με την ομάδα της Αλσατίας ψηφίστηκε MVP του γαλλικού πρωταθλήματος την περίοδο 2018-19 και επί τρεις περιόδους (2015-16, 2016-17 και 2018-19) ως καλύτερη πασαδόρος του γαλλικού πρωταθλήματος. Το 2017 υπέγραψε στην υπερδύναμη του ιταλικού πρωταθλήματος Ιμόκο της πόλης Κονελιάνο, από την οποία όμως αποχώρησε τον Μάρτιο λόγω ενός τραυματισμού, και τελείωσε την περίοδο στην πολωνική ΛΚΣ Λoτζ, με την οποία κατέλαβε τη 2η θέση του πρωταθλήματος Πολωνίας. Το Καλοκαίρι του 2018 επέστρεψε στην αγαπημένη της Βόλεϊ Μυλούζ, αλλά στο τέλος της περιόδου ενέδωσε και πάλι στις "σειρήνες" από την Ιταλία, αυτή τη φορά για τη Φιλοτράνο Παλαβόλο, η οποία όμως δεν κάλυπτε τις φιλοδοξίες της, και έτσι το 2020 επέστρεψε στη γερμανική Αλιάντς Στουτγκάρδης.Τον Μάιο του 2021 επέστρεψε στον Παναθηναϊκό με τον οποίο κατέκτησε το Πρωτάθλημα και το Κύπελλο Ελλάδας το 2022 στη μεγάλη επιστροφή των πράσινων στην κορυφή του ελληνικού γυναικείου βόλεϊ.Στο φάιναλ-4 του Κυπέλλου Ελλάδας 2023 που διαξήχθη στην Άρτα, η Αθηνά Παπαφωτίου βραβεύτηκε από τον δήμαρχο της πόλης για την πολύχρονη προσφορά της στο γυναικείο βόλεϊ. Στο Πρωτάθλημα Ελλάδας 2022-23 με την κατάκτηση του 25ου πρωταθλήματος στην ιστορία του Παναθηναϊκού η Αθηνά Παπαφωτίου αναδείχθηκε πανάξια Πολυτιμότερη Παίκτρια (MVP) του πρωταθλήματος. Η Αθηνά Παπαφωτίου κλήθηκε για πρώτη φορά στην Εθνική Ελλάδας Γυναικών το 2011, συμμετείχε στους αγώνες για την Ευρωπαϊκή Λίγκα, και από τότε υπήρξε μόνιμο στέλεχος της εθνικής ομάδας. Έχει αγωνιστεί σε όλες τις μεγάλες διοργανώσεις, όπως στους Μεσογειακούς του 2013, σε προκριματικούς Παγκόσμιων και Ευρωπαϊκών πρωταθλημάτων, σε αγώνες για την Ευρωπαϊκή Λίγκα, καθώς και στους τελικούς του Ευρωπαϊκού 2019. Το 2019 κατατάχθηκε ως καλύτερη πασαδόρος της Ευρωπαϊκής Ασημένιας Λίγκας, στην οποία συμμετείχε τότε η Ελλάδα. Μετά την τελική φάση του Ευρωπαϊκού πρωταθλήματος του 2019, στην οποία η Εθνική Ελλάδας προκρίθηκε μετά από 18 χρόνια και κατέλαβε την 14η θέση, η Αθηνά Παπαφωτίου ανακοίνωσε την αποχώρηση της από το αντιπροσωπευτκό συγκρότημα. Χαρακτηριστικά ανέφερε στην εκπομπή της ΕΟΠΕ στο Instagram: «Προσωπικά για μένα ήρθε η ώρα να σταματήσω από την Εθνική και να έρθουν νέα κορίτσια.» Συνολικά μέχρι το 2018 η Αθηνά Παπαφωτίου είχε πραγματοποιήσει 76 συμμετοχές στην Εθνική Ελλάδας πετοσφαίρισης γυναικών. 4 Πρωταθλήματα Ελλάδας 2010-11, 2021-22, 2022-23 (Παναθηναϊκός Α.Ο.) 2011-12 (Α.Ε.Κ.) 2η Θέση: 2012-13, 2013-14 (Α.Ε.Κ.)1 Πρωτάθλημα Γαλλίας 2016-17 (Βόλεϊ Μυλούζ) 3η Θέση: 2018-19 (Βόλεϊ Μυλούζ)Πρωτάθλημα Γερμανίας 2η Θέση: 2014-15, 2020-21 (Αλιάντς Στουτγκάρδης)Πρωτάθλημα Πολωνίας 2η Θέση: 2017-18 (ΛΚΣ Λoτζ) 1 Κύπελλο Ελλάδας 2022 (Παναθηναϊκός Α.Ο.) 2η Θέση: 2013 (Α.Ε.Κ.), 2023 (Παναθηναϊκός Α.Ο.)1 Κύπελλο Γερμανίας 2015 (Αλιάντς Στουτγκάρδης)Κύπελλο Πολωνίας 2η Θέση: 2018 (ΛΚΣ Λoτζ) Πρωτάθλημα Γαλλίας 2015-16: Καλύτερη πασαδόρος Πρωταθλήματος Πρωτάθλημα Γαλλίας 2015-17: Καλύτερη πασαδόρος Πρωταθλήματος, Καλύτερη σέρβερ Πρωταθλήματος Πρωτάθλημα Γαλλίας 2018-19: Πολυτιμότερη Παίκτρια (MVP) Πρωταθλήματος, Καλύτερη πασαδόρος Πρωταθλήματος Ασημένια Ευρωπαϊκή Λίγκα 2019: Καλύτερη πασαδόρος Πρωτάθλημα Ελλάδας 2021-22: Πολυτιμότερη Παίκτρια (MVP) 11ης αγωνιστικής Πρωτάθλημα Ελλάδας 2022-23: Πολυτιμότερη Παίκτρια (MVP) Πρωταθλήματος Αθηνά Παπαφωτίου: Ατομικά στοιχεία - Ομάδες - Τίτλοι - Διακρίσεις women.volleybox.net Αθηνά Παπαφωτίου: Παρουσίαση - Ομάδες καριέρας greekvolley.eu Αθηνά Παπαφωτίου - Ευρωπαϊκή παρουσία www-old.cev.eu Αθηνά Παπαφωτίου: Παρουσίαση από την Ιταλική Λίγκα www.legavolleyfemminile.it Αρχειοθετήθηκε 2023-05-08 στο Wayback Machine. Αθηνά Παπαφωτίου: Η δασκάλα, η διεθνής αθλήτρια και το Σχολείο της Ελπίδας στη Ζανζιβάρη Συνέντευξη στο Θανάση Κατσίμπελη - Αναδημοσίευση από το greekteachers.gr www.ilialive.gr Αρχειοθετήθηκε 2023-05-08 στο Wayback Machine.